มันนี่ทูเดย์
แบงก์กรุงศรีจัดสัมมนา
10 มี.ค. 2559

แบงก์กรุงศรีจัดสัมมนา
ธนาคารกรุงศรีอยุธยา ร่วมมือกับบริษัท ซีโอแอล หรือ เซ็นทรัล ออนไลน์ บริษัทล็อกซเล่ย์ และบริษัท ทเวนตี้โฟร์ ช้อปปิ้ง จัดงานสัมมนา “เปิดใจคู่ค้า เพิ่มยอดขาย ง่ายแค่คลิ๊ก” เพื่อให้คำแนะนำกับผู้ประกอบการเอสเอ็มอี และเตรียมพร้อมในการจับคู่ธุรกิจร่วมเป็นคู่ค้ากับทั้ง 3 บริษัทรายใหญ่ สร้างโอกาสในการเติบโตผ่านออนไลน์ แพลตฟอร์ม หรือ Krungsri Online Business Matching กำหนดจัดขึ้นในวันที่ 29 มี.ค. 2559 ณ โรงแรมอินเตอร์คอนติเนนตัล กรุงเทพ สำรองที่นั่ง โทร. 02-626-2626 กด 1 กด 0 ตั้งแต่วันนี้-18 มี.ค. 2559
สินมั่นคงกระตุ้นยอดประกัน
บริษัท สินมั่นคงประกันภัย เดินหน้าจัดกิจกรรม “Fit 4 You” อย่างต่อเนื่องเป็นปีที่ 2 ด้วยการแนะนำผลิตภัณฑ์ประกันสุขภาพตามฟิต รวมถึงประกันสุขภาพอื่นๆ อาทิ ประกันสุขภาพ SMK Health Care ประกันสุขภาพผู้ป่วยนอก (OPD 21+) พร้อมโปรโมชั่นพิเศษเฉพาะผู้รักสุขภาพที่ซื้อประกันสุขภาพภายในงาน ผู้ที่สนใจสามารถติดตามข่าวสารการจัดกิจกรรม Fit 4 You ได้ที่เฟซบุ๊กสินมั่นคงประกันภัย